Lögreglan á Vesturlandi hefur nú til rannsóknar vegaframkvæmdir í Skorradal í Borgarfirði, þar sem þykir óvarlega hafa verið staðið að framkvæmdum og reglur um verklag við sprengingar kunna að hafa verið brotnar, með þeim afleiðingum að möl og stórgrýti fór yfir veginn og lokaði honum. Skessuhorn greinir frá því að fólki á svæðinu hafi verið mjög brugðið vegna sprenginganna og vegfarendur hafi ekið utan í grjót á veginum. Lögreglan á Vesturlandi gat ekki gefið nánari upplýsingar um rannsókn málsins, þegar fréttastofa leitaði eftir því.
Lögreglan á Vesturlandi hefur til rannsóknar vegaframkvæmdir í Skorradal í Borgarfirði þar sem reglur um verklag við notkun sprengiefna kunna að hafa verið brotnar. 